PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2005/FH/3/1/004	Bratislava, 12. januára 2005

Protimonopolný úrad Slovenskej republiky, odbor koncentrácií, v správnom konaní začatom na návrh podnikateľov SLL, s. r. o., Kapitulská 15, 811 01 Bratislava, Slovenská republika, IČO 35872187 a Slovenské aerolínie, akciová spoločnosť, Letisko M. R. Štefánika, 823 12 Bratislava, Slovenská republika, IČO 31399045, vo veci udelenia výnimky podľa § 10 ods. 16 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (úplné znenie č. 475/2004 Z. z.) zo zákazu vykonávať až do nadobudnutia právoplatnosti rozhodnutia o koncentrácii práva a povinnosti vyplývajúce z koncentrácie spočívajúcej v získaní kontroly podnikateľom Austrian Airlines Österreichische Luftverkehrs, AG, Fontanastrasse 1, 1107 Viedeň, Rakúska republika, zaregistrovaným pod číslom FN 111000k, nad podnikateľom Slovenské aerolínie, akciová spoločnosť, so sídlom Letisko M. R. Štefánika, 823 12 Bratislava, Slovenská republika, IČO 31399045, zastúpeným Mgr. Jurajom Vaníčkom, advokátom, Advokátska kancelária JUDr. Jaroslava Ružičku, CSc., Kapitulská 15, 811 01 Bratislava, prostredníctvom podnikateľa SLL, s. r. o., Kapitulská 15, 811 01 Bratislava, Slovenská republika, IČO 35872187, zastúpeného Mgr. Jurajom Vaníčkom, advokátom, Advokátska kancelária JUDr. Jaroslava Ružičku, CSc., Kapitulská 15, 811 01 Bratislava, na základe uznesenia o zvýšení základného imania prijatého rozhodnutím valného zhromaždenia podnikateľa Slovenské aerolínie, akciová spoločnosť, so sídlom Letisko M. R. Štefánika, 823 12 Bratislava, Slovenská republika, IČO 31399045, na jeho mimoriadnom valnom zhromaždení konanom dňa 23.12.2004, tak ako vyplýva z notárskej zápisnice N 579/2004, Nz 94487/2004 zo dňa 23. 12. 2004 a podľa zákona č. 71/1967 Zb. o správnom konaní (správny poriadok) v znení neskorších predpisov

r o z h o d o l

(1) podľa § 22 ods. 1 písm. d) v spojení s § 10 ods. 16 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (úplné znenie č. 475/2004 Z. z.) tak, že podnikateľovi SLL, s. r. o., Kapitulská 15, 811 01 Bratislava, Slovenská republika, IČO 35872187 a podnikateľovi Slovenské aerolínie, akciová spoločnosť, Letisko M. R. Štefánika, 823 12 Bratislava, Slovenská republika, IČO 31399045, udeľuje výnimku zo zákazu podľa § 10 ods. 14 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (úplné znenie č. 475/2004 Z. z.), a to:

1.	Právo podnikateľa SLL, s. r. o., Kapitulská 15, 811 01 Bratislava, Slovenská republika, IČO 35872187 podpísať listinu upisovateľov v zmysle uznesení poňatých do notárskej zápisnice č. N 579/2004, Nz 94487/2004 z mimoriadneho valného zhromaždenia spoločnosti Slovenské aerolínie, akciová spoločnosť, Letisko M. R. Štefánika, 823 12 Bratislava, Slovenská republika, IČO 31399045.

2.	Právo podnikateľa SLL, s. r. o., Kapitulská 15, 811 01 Bratislava, Slovenská republika, IČO 35872187 splatiť hodnotu upísaných akcií v prospech účtu Slovenské aerolínie, akciová spoločnosť, Letisko M. R. Štefánika, 823 12 Bratislava, Slovenská republika, IČO 31399045 nasledovne:

•	Sumu vo výške 108.000.000,- Sk (slovom stoosem miliónov slovenských korún) do 3 dní od právoplatnosti rozhodnutia úradu o udelení výnimky zo zákazu účinkov koncentrácie v zmysle § 10 ods. 16 zákona.
•	Sumu vo výške 6.590.000,- Sk (slovom šesť miliónov päťstodeväťdesiattisíc slovenských korún) do 1 roka odo dňa upísania akcií.

3.	Právo podnikateľa SLL, s. r. o., Kapitulská 15, 811 01 Bratislava, Slovenská republika, IČO 35872187 prevziať od podnikateľa Slovenské aerolínie, akciová spoločnosť, Letisko M. R. Štefánika, 823 12 Bratislava, Slovenská republika, IČO 31399045 písomné vyhlásenie o splatení vkladu do základného imania podnikateľa SA a právo podnikateľa Slovenské aerolínie, akciová spoločnosť, Letisko M. R. Štefánika, 823 12 Bratislava, Slovenská republika, IČO 31399045 vydať podnikateľovi SLL, s. r. o., Kapitulská 15, 811 01 Bratislava, Slovenská republika, IČO 35872187 predmetné vyhlásenie o splatení vkladu.

4.	Právo podnikateľa Slovenské aerolínie, akciová spoločnosť, Letisko M. R. Štefánika, 823 12 Bratislava, Slovenská republika, IČO 31399045 podať návrh na zvýšenie základného imania podnikateľa Slovenské aerolínie, akciová spoločnosť, Letisko M. R. Štefánika, 823 12 Bratislava, Slovenská republika, IČO 31399045 o 114.590.000,- Sk.

5.	Právo podnikateľa Slovenské aerolínie, akciová spoločnosť, Letisko M. R. Štefánika, 823 12 Bratislava, Slovenská republika, IČO 31399045, vydať 70 akcií na meno, menovitej hodnoty jednej akcie 1.637.000,- Sk, vždy kmeňových v listinnej podobe podnikateľovi SLL, s. r. o., Kapitulská 15, 811 01 Bratislava, Slovenská republika, IČO 35872187, ktoré predstavujú 61,991 % podiel na základnom imaní spoločnosti Slovenské aerolínie, akciová spoločnosť, Letisko M. R. Štefánika, 823 12 Bratislava, Slovenská republika, IČO 31399045.

6.	Právo podnikateľa Slovenské aerolínie, akciová spoločnosť, Letisko M. R. Štefánika, 823 12 Bratislava, Slovenská republika, IČO 31399045, podať návrh na zmenu zápisu podnikateľa Slovenské aerolínie, akciová spoločnosť, Letisko M. R. Štefánika, 823 12 Bratislava, Slovenská republika, IČO 31399045, v obchodnom registri, v časti základné imanie a doplnenie zápisu v časti počet, druh, podoba a menovitá hodnota akcií s nasledovnými údajmi:

•	Základné imanie: 184.848.698,- Sk.
•	Počet, druh, podoba a menovitá hodnota akcií: počet akcií: 70 ks kmeňové, listinné menovitá hodnota jednej akcie: 1.637.000,- Sk.

7.	Právo podnikateľa Slovenské aerolínie, akciová spoločnosť, Letisko M. R. Štefánika, 823 12 Bratislava, Slovenská republika, IČO 31399045, podať Centrálnemu depozitáru alebo jeho členovi návrh na doplnenie Zoznamu akcionárov o akcionára SLL, s. r. o., Kapitulská 15, 811 01 Bratislava, Slovenská republika, IČO 35872187, podľa ktorého je SLL, s. r. o., Kapitulská 15, 811 01 Bratislava, Slovenská republika, IČO 35872187, majiteľom 70 ks kmeňových akcií v listinnej podobe s menovitou hodnotou jednej akcie: 1.637.000,- Sk, emitovaných spoločnosťou Slovenské aerolínie, akciová spoločnosť, Letisko M. R. Štefánika, 823 12 Bratislava, Slovenská republika, IČO 31399045.

(2) podľa § 22 ods. 1 písm. d) v spojení s § 10 ods. 16 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (úplné znenie č. 475/2004 Z. z.) tak, že podnikateľom SLL, s. r. o., Kapitulská 15, 811 01 Bratislava, Slovenská republika, IČO 35872187 a Slovenské aerolínie, akciová spoločnosť, Letisko M. R. Štefánika, 823 12 Bratislava, Slovenská republika, IČO 31399045, neudeľuje výnimku zo zákazu podľa § 10 ods. 14 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (úplné znenie č. 475/2004 Z. z.), a to:

8.	Právo podnikateľa Slovenské aerolínie, akciová spoločnosť, Letisko M. R. Štefánika, 823 12 Bratislava, Slovenská republika, IČO 31399045, zvolať v zákonom a stanovami stanovenej lehote riadne valné zhromaždenie spoločnosti, na ktorom sa bude prerokovávať a schvaľovať riadna individuálna účtovná závierka spoločnosti Slovenské aerolínie, akciová spoločnosť, Letisko M. R. Štefánika, 823 12 Bratislava, Slovenská republika, IČO 31399045, výročna správa spoločnosti Slovenské aerolínie, akciová spoločnosť, Letisko M. R. Štefánika, 823 12 Bratislava, Slovenská republika, IČO 31399045, správa predstavenstva o podnikateľskej činnosti spoločnosti Slovenské aerolínie, akciová spoločnosť, Letisko M. R. Štefánika, 823 12 Bratislava, Slovenská republika, IČO 31399045 a stave jej majetku, hospodársky plán spoločnosti Slovenské aerolínie, akciová spoločnosť, Letisko M. R. Štefánika, 823 12 Bratislava, Slovenská republika, IČO 31399045, na rok 2005 a rozhodovať o hospodárskom výsledku za rok 2004. Právo SLL, s. r. o., Kapitulská 15, 811 01 Bratislava, Slovenská republika, IČO 35872187, zúčastniť sa na zasadnutí riadneho valného zhromaždenia a vykonávať na ňom akcionárske práva.

9.	Právo podnikateľa Slovenské aerolínie, akciová spoločnosť, Letisko M. R. Štefánika, 823 12 Bratislava, Slovenská republika, IČO 31399045, zvolať mimoriadne valné zhromaždenie v prípade, ak strata spoločnosti presiahne hodnotu 1/3 základného imania spoločnosti, alebo to možno predpokladať s programom, ktorým sa v zmysle Obchodného zákonníka zabezpečí realizácia ekonomických a právnych opatrení na zvrátenie negatívneho trendu hospodárskeho vývoja spoločnosti. Právo SLL, s. r. o., Kapitulská 15, 811 01 Bratislava, Slovenská republika, IČO 35872187, zúčastniť sa na zasadnutí mimoriadneho valného zhromaždenia a vykonávať na ňom akcionárske práva.

10.	Právo podnikateľa Slovenské aerolínie, akciová spoločnosť, Letisko M. R. Štefánika, 823 12 Bratislava, Slovenská republika, IČO 31399045, zvolať mimoriadne valné zhromaždenie v prípade aktuálnej potreby riešenia ekonomických a strategických otázok spoločnosti s programom I) personálnych zmien v orgánoch spoločnosti spočívajúcich v odvolaní, resp. menovaní max. 4 členov predstavenstva a max. 5 členov dozornej rady, II) zvýšenia základného imania spoločnosti, III) zabezpečenia podmienok na získanie cudzích zdrojov, IV) prijatie rozhodnutí smerujúcich k eliminovaniu hroziacej insolvencie spoločnosti, vyhlásenia konkurzu alebo odstráneniu prekážky riadneho výkonu podnikateľského života spoločnosti. Právo SLL, s. r. o., Kapitulská 15, 811 01 Bratislava, Slovenská republika, IČO 35872187, zúčastniť sa na zasadnutí mimoriadneho valného zhromaždenia a vykonávať na ňom akcionárske práva.

Platnosť výnimky je viazaná na obdobie od nadobudnutia právoplatnosti tohto rozhodnutia do nadobudnutia právoplatnosti rozhodnutia o koncentrácii podnikateľov spočívajúcej v získaní kontroly podnikateľa Austrian Airlines Österreichische Luftverkehrs, AG, Fontanastrasse 1, 1107 Viedeň, Rakúska republika, zaregistrovaným pod číslom FN 111000k, nad podnikateľom Slovenské aerolínie, akciová spoločnosť, so sídlom Letisko M. R. Štefánika, 823 12 Bratislava, Slovenská republika, IČO 31399045, prostredníctvom SLL, s. r. o., Kapitulská 15, 811 01 Bratislava, Slovenská republika, IČO 35872187, na základe uznesenia o zvýšení základného imania prijatého rozhodnutím valného zhromaždenia podnikateľa Slovenské aerolínie, akciová spoločnosť so sídlom Letisko M. R. Štefánika, 823 12 Bratislava, Slovenská republika, IČO 31399045, na jeho mimoriadnom valnom zhromaždení konanom dňa 23.12.2004, tak ako vyplýva z notárskej zápisnice N 579/2004, Nz 94487/2004 zo dňa 23. 12. 2004.

O d ô v o d n e n i e:

Protimonopolnému úradu Slovenskej republiky, odboru koncentrácií (ďalej len „úrad“) bola dňa 27. 12. 2004 doručená listom, zaevidovaným úradom pod číslom 6829/2004 žiadosť o udelenie výnimky zo zákazu podľa § 10 ods. 16 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (úplné znenie č. 475/2004 Z. z.) (ďalej len „zákon“), a to zákaz vykonávať práva a povinnosti vyplývajúce z koncentrácie podnikateľov, spočívajúcej v získaní kontroly podnikateľom Austrian Airlines Österreichische Luftverkehrs, AG, Fontanastrasse 1, 1107 Viedeň, Rakúska republika, zaregistrovaným pod číslom FN 111000k, (ďalej len „AUA“) prostredníctvom podnikateľa SLL, s. r. o., Kapitulská 15, 811 01 Bratislava, Slovenská republika, IČO 35872187 (ďalej len „SLL“), zastúpeného Mgr. Jurajom Vaníčkom, advokátom, Advokátska kancelária JUDr. Jaroslava Ružičku, CSc., Kapitulská 15, 811 01 Bratislava (ďalej len „právny zástupca“), nad podnikateľom Slovenské aerolínie, akciová spoločnosť so sídlom Letisko M. R. Štefánika, 823 12 Bratislava, Slovenská republika, IČO 31399045 (ďalej len „SA“), zastúpeným Mgr. Jurajom Vaníčkom, advokátom, Advokátska kancelária JUDr. Jaroslava Ružičku, CSc., Kapitulská 15, 811 01 Bratislava, na základe uznesenia o zvýšení základného imania prijatého rozhodnutím valného zhromaždenia podnikateľa SA na jeho mimoriadnom valnom zhromaždení konanom dňa 23.12.2004, tak ako vyplýva z notárskej zápisnice N 579/2004, Nz 94487/2004 zo dňa 23. 12. 2004 (ďalej len „žiadosť“).

Dňa 27. 12. 2004 sa podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov začalo správne konanie vo veci predmetnej koncentrácie, ktorému bolo pridelené číslo správneho konania (ďalej len „SK“) 0137/OK/2004.

Účastníkmi predmetného správneho konania sú podľa § 25 ods. 3 zákona podnikateľ SLL a podnikateľ SA.

Listom doručeným úradu dňa 11.1.2005 zaevidovaným pod č. 145/2005 bol v hore uvedenej žiadosti upravený rozsah výnimky nasledovne:

1.	Právo SLL podpísať listinu upisovateľov v zmysle uznesení poňatých do notárskej zápisnice č. N 579/2004, Nz 94487/2004 z mimoriadneho valného zhromaždenia spoločnosti SA.

2.	Právo SLL splatiť hodnotu upísaných akcií v prospech účtu SA nasledovne:

•	Sumu vo výške 108.000.000,- Sk (slovom stoosem miliónov slovenských korún) do 3 dní od právoplatnosti rozhodnutia úradu o udelení výnimky zo zákazu účinkov koncentrácie v zmysle § 10 ods. 16 zákona.
•	Sumu vo výške 6.590.000,- Sk (slovom šesť miliónov päťstodeväťdesiattisíc slovenských korún) do 1 roka odo dňa upísania akcií.

3.	Právo podnikateľa SLL prevziať od podnikateľa SA písomné vyhlásenie o splatení vkladu do základného imania podnikateľa SA a právo podnikateľa SA vydať podnikateľovi SLL predmetné vyhlásenie o splatení vkladu.

4.	Právo SA podať návrh na zvýšenie základného imania podnikateľa SA o 114.590.000,- Sk.

5.	Právo SA vydať 70 akcií na meno, menovitej hodnoty jednej akcie 1.637.000,- Sk, vždy kmeňových v listinnej podobe podnikateľovi SLL, ktoré predstavujú 61,991 % podiel na základnom imaní spoločnosti SA.

6.	Právo SA podať návrh na zmenu zápisu podnikateľa SA v obchodnom registri, v časti základné imanie a doplnenie zápisu v časti počet, druh, podoba a menovitá hodnota akcií s nasledovnými údajmi:

•	Základné imanie: 184.848.698,- Sk
•	Počet, druh, podoba a menovitá hodnota akcií: počet akcií: 70 ks kmeňové, listinné menovitá hodnota jednej akcie: 1.637.000,- Sk.

7.	Právo SA podať Centrálnemu depozitáru alebo jeho členovi návrh na doplnenie Zoznamu akcionárov o akcionára SLL, podľa ktorého je SLL majiteľom 70 ks kmeňových akcií v listinnej podobe s menovitou hodnotou jednej akcie: 1.637.000,- Sk, emitovaných spoločnosťou SA.

8.	Právo SA zvolať v zákonom a stanovami stanovenej lehote riadne valné zhromaždenie spoločnosti, na ktorom sa bude prerokovávať a schvaľovať riadna individuálna účtovná závierka spoločnosti SA, výročna správa spoločnosti SA, správa predstavenstva o podnikateľskej činnosti spoločnosti SA a stave jej majetku, hospodársky plán spoločnosti SA na rok 2005 a rozhodovať o hospodárskom výsledku za rok 2004. Právo SLL zúčastniť sa na zasadnutí riadneho valného zhromaždenia a vykonávať na ňom akcionárske práva.

9.	Právo SA zvolať mimoriadne valné zhromaždenie v prípade, ak strata spoločnosti presiahne hodnotu 1/3 základného imania spoločnosti, alebo to možno predpokladať s programom, ktorým sa v zmysle Obchodného zákonníka zabezpečí realizácia ekonomických a právnych opatrení na zvrátenie negatívneho trendu hospodárskeho vývoja spoločnosti. Právo SLL zúčastniť sa na zasadnutí mimoriadneho valného zhromaždenia a vykonávať na ňom akcionárske práva.

10.	Právo SA zvolať mimoriadne valné zhromaždenie v prípade aktuálnej potreby riešenia ekonomických a strategických otázok spoločnosti s programom I) personálnych zmien v orgánoch spoločnosti spočívajúcich v odvolaní, resp. menovaní max. 4 členov predstavenstva a max. 5 členov dozornej rady, II) zvýšenia základného imania spoločnosti, III) zabezpečenia podmienok na získanie cudzích zdrojov, IV) prijatie rozhodnutí smerujúcich k eliminovaniu hroziacej insolvencie spoločnosti, vyhlásenia konkurzu alebo odstráneniu prekážky riadneho výkonu podnikateľského života spoločnosti. Právo SLL zúčastniť sa na zasadnutí mimoriadneho valného zhromaždenia a vykonávať na ňom akcionárske práva.

Úrad, listom číslo 176/PMÚ SR/2005 zo dňa 12. januára 2005, upovedomil účastníkov správneho konania so začatím predmetného správneho konania.

Z podkladov a informácií, ktoré boli úradu predložené účastníkmi konania v predmetnom správnom konaní, vyplývajú nasledujúce skutočnosti: 

Podnikatelia

	Podľa § 2 ods. 1 písm. a) zákona sa zákon vzťahuje na podnikateľov.
Podľa § 3 ods. 2 zákona podnikateľom na účely tohto zákona je podnikateľ podľa osobitného predpisu (§ 2 Obchodného zákonníka), ďalej fyzická osoba a právnická osoba, ich združenia a združenia týchto združení, ak ide o ich činnosti a konania, ktoré súvisia alebo môžu súvisieť s hospodárskou súťažou bez ohľadu na to, či tieto činnosti a konania sú alebo nie sú zamerané na dosahovanie zisku.

	AUA

	Spoločnosť AUA, zaregistrovaná na Obchodnom súde vo Viedni, Rakúska republika, pod číslom FN 111000k, je akciovou spoločnosťou. Predmetom jej činnosti je líniová a nelíniová letecká doprava pasažierov a nákladu (v európskom i celosvetovom rozsahu).
Spoločnosť AUA je materskou spoločnosťou skupiny AUA, do ktorej patria aj letecké spoločnosti Lauda Air Luftfahrt, GmbH, a Tyrolean Airways Tiroler Luftfahrt, GmbH.
Z vyššie uvedených skutočností vyplýva, že spoločnosť AUA je právnickou osobou, ktorej činnosti a konania súvisia s hospodárskou súťažou, a teda je podnikateľom v zmysle § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.

	SLL

	Spoločnosť AUA prostredníctvom svojich dcérskych spoločností AUA Beteiligungen, GmbH, Fontanastrasse 1, 1107 Viedeň, Rakúska republika a AVICON Aviation Consult, GmbH, Fontanastrasse 1, 1107 Viedeň, Rakúska republika, odo dňa 8. 12. 2004 vlastní spoločnosť SLL, ktorá podľa výpisu z Obchodného registra Okresného súdu Bratislava I zo dňa 29. 12. 2004 bola zapísaná dňa 28. 11. 2003 v oddieli Sro, vložka číslo 30295/B. Predmetom činnosti spoločnosti SLL sú leasingová činnosť; sprostredkovateľská činnosť v rozsahu voľnej živnosti; reklamná a propagačná činnosť; vydavateľská činnosť v rozsahu voľnej živnosti; organizovanie školení a seminárov; prenájom strojov a zariadení a iné.

Z vyššie uvedených skutočností vyplýva, že spoločnosť SLL je podnikateľom podľa § 2 Obchodného zákonníka, a teda je podnikateľom podľa § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.

Na základe plnomocenstva zo dňa 21. 12. 2004 spoločnosti SLL bol JUDr. Jaroslav Ružička, advokát, Advokátska kancelária JUDr. Jaroslava Ružičku, CSc., Kapitulská 15, 811 01 Bratislava, splnomocnený, aby zastupoval spoločnosť AUA vo všetkých úkonoch týkajúcich sa konania na úrade vo veci udelenia výnimky zo zákazu podľa § 10 ods. 14 zákona.
Na základe substitučnej plnej moci zo dňa 23. 12. 2004 JUDr. Jaroslava Ružičku bol Mgr. Juraj Vaníček, advokát, Advokátska kancelária JUDr. Jaroslava Ružičku, CSc., Kapitulská 15, 811 01 Bratislava, splnomocnený, aby zastupoval spoločnosť AUA vo všetkých úkonoch týkajúcich sa konania na úrade vo veci udelenia výnimky zo zákazu podľa § 10 ods. 14 zákona.

SA

Spoločnosť SA podľa výpisu z Obchodného registra Okresného súdu Bratislava I, oddiel Sa, vložka číslo 882/B zo dňa 15. 12. 2004, ktorá bola zapísaná dňa 24. 7. 1995, je akciovou spoločnosťou. Predmetom činnosti spoločnosti je hlavne pravidelná a nepravidelná letecká doprava osôb a nákladov.

Z vyššie uvedených skutočností vyplýva, že spoločnosť SA je podnikateľom podľa § 2 Obchodného zákonníka, a teda je podnikateľom podľa § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.

Na základe plnomocenstva zo dňa 5. 1. 2005 spoločnosti SA bol JUDr. Jaroslav Ružička, advokát, Advokátska kancelária JUDr. Jaroslava Ružičku, CSc., Kapitulská 15, 811 01 Bratislava, splnomocnený, aby zastupoval spoločnosť SA vo všetkých úkonoch týkajúcich sa konania na úrade vo veci udelenia výnimky zo zákazu podľa § 10 ods. 14 zákona.
Na základe substitučnej plnej moci zo dňa 11. 1. 2005 JUDr. Jaroslava Ružičku bol Mgr. Juraj Vaníček, advokát, Advokátska kancelária JUDr. Jaroslava Ružičku, CSc., Kapitulská 15, 811 01 Bratislava, splnomocnený, aby zastupoval spoločnosť AUA vo všetkých úkonoch týkajúcich sa konania na úrade vo veci udelenia výnimky zo zákazu podľa § 10 ods. 14 zákona.

Predmetná žiadosť bola odôvodnená nasledovne:

„Ekonomická situácia SA neumožňuje ďalší efektívny výkon podnikateľskej činnosti, a to vrátane krytia bežných prevádzkových nákladov. Daný stav je osvedčený i vo výsledkoch mimoriadnej účtovnej závierky SA vypracovanej k 30. 9. 2004. Zlepšenie hospodárskeho postavenia vzhľadom na skončenie sezónnych letov 2004 nie je možné do mája 2005 očakávať. SA nedisponuje žiadnym majetkom, ktorý by bol dostatočnou zábezpekou pre poskytnutie cudzích úverových zdrojov nevyhnutných na preklenutie momentálneho stavu a začatie ozdravovacieho a reštrukturalizačného procesu.
	V zmysle vyššie uvedeného je bezodkladné zabezpečenie cudzích finančných prostriedkov, ako i externej pomoci pri reštrukturalizačnom procese a úkonoch hospodárskej stabilizácie, podmienkou ďalšej existencie SA. Realizácie uvedených úkonov je nevyhnutná nielen z pohľadu zachovania SA (najmä v dôsledku vzniku predĺženia) a pracovnoprávnych vzťahov, ale najmä s prihliadnutím na ochranu spotrebiteľov, pre ktorých má byť v budúcej sezóne zabezpečených niekoľko tisíc už dnes objednaných letov. Významným sa v tomto smere javí i pôsobenie SA ako národného dopravcu SR s exkluzívnym právom vykonávať bilaterálnymi medzinárodnými zmluvami limitované medzinárodné destinácie (napríklad do Ruskej federácie), či jej členstvo a s tým spojené práva a povinnosti v medzinárodných leteckých organizáciách (napríklad Eurocontrol).

V nadväznosti na vyššie uvedené je nevyhnutné v záujme zachovania prevádzky spoločnosti okamžité získanie finančných prostriedkov minimálne v objeme navrhovaného zvýšenia základného imania. Získanými finančnými prostriedkami sa zabezpečí pokrytie prevádzkových nákladov spoločnosti, dôjde k uhradeniu záväzkov po lehote splatnosti a zároveň by sa vytvoril predpoklad pre jej prevádzkovanie v úvodných mesiacoch v roku 2005. V prípade neuhradenia záväzkov po lehote splatnosti, v dôsledku čoho dôjde k riziku vzniku predĺženia SA, môže vzniknúť predstavenstvu SA povinnosť a veriteľom spoločnosti právo bez ďalšieho podať návrh na vyhlásenie konkurzu na majetok SA. Podanie návrhu na vyhlásenie konkurzu by malo za následok odňatie prevádzkovaného lietadla, ktoré spoločnosť užíva ako nájomca. Takýto krok bol už leasingovou spoločnosťou, t. j. majiteľom lietadla avizovaný. Daný stav by iste bol spúšťacím mechanizmom pre negatívne procesy s nezvratnými katastrofickými následkami na podnikateľský život SA. Spoločnosť nie je spôsobilá zabezpečiť si hotovostné peniaze inak (a to ani formou bankového úveru), nakoľko nespĺňa bankami štandardne požadované podmienky na poskytnutie úveru (bonita a likvidita) a v súčasnosti aj čerpá úver od bankovej inštitúcie, ktorý vzhľadom na stav majetku spoločnosti musel byť zabezpečený tretím zahraničným subjektom. Jediným možným riešením je získanie finančnej hotovosti formou zvýšenia jej základného imania tretím subjektom.
	Pomoc zo strany väčšinového akcionára – SR, nemožno očakávať vzhľadom na legislatívnu nemožnosť takéhoto postupu v zmysle právneho poriadku SR i v zmysle úpravy štátnej pomoci na úrovni Európskych spoločenstiev.
Vzhľadom na vývoj spoločnosti v rokoch 1999 - 2003, kedy bola vykazovaná strata, na úhrade ktorej sa doterajší akcionári nikdy nepodieľali, je možné konštatovať, že aj zo strany minoritných akcionárov, ktorí disponujú 10 %-ným podielom na základnom imaní SA neexistuje reálna možnosť poskytnutia peňažných vkladov do spoločnosti v rozsahu schváleného zvýšenia základného imania, ktoré je nevyhnuté na ekonomickú stabilizáciu spoločnosti.

	Na základe uvedeného bol navrhnutý vyššie uvedený model poskytnutia podpory a zastrešenia procesu ekonomickej stabilizácie prostredníctvom obchodného partnera SA – spoločnosti AUA, a to ako peňažným vkladom do základného imania (t. j. poskytnutie hotovosti do majetku SA), realizovaného vzhľadom na dikciu zákona č. 143/1998 Z. z. v platnom znení prostredníctvom spoločnosti SLL, ak aj vytvorením odborných predpokladov pre dosiahnutie ekonomického efektu z pohľadu krátkodobého i dlhodobého.
Nakoľko získanie finančných prostriedkov nevyhnutných na zachovanie prevádzky spoločnosti sa nepodarilo uskutočniť inou cestou a vzhľadom na skutočnosť, že spoločnosť SA potrebuje finančný kapitál bez zbytočného odkladu, je v záujme zachovania existencie spoločnosti umožniť na základe požadovanej výnimky udelenej SLL vložiť do spoločnosti finančné prostriedky v hodnote upísaných akcií. Takýto úkon však vzhľadom na dikciu § 10 ods. 14 zákona je možný len na základe udelenej výnimky.“

Uvedené skutočnosti preukazujú účastníci konania nasledovnými dokladmi:

- mimoriadnou auditovanou účtovnou závierkou spoločnosti SA vypracovanou k 30. 9. 2004;
- správou predstavenstva spoločnosti SA k navýšeniu základného imania upísaním nových akcií s vylúčením práva akcionárov na ich prednostné upísanie;
- znaleckým posudkom č. 85/2004, ktorým sa určuje všeobecná hodnota spoločnosti SA.

Pri zvažovaní udelenia výnimky podľa § 10 ods. 16 zákona úrad vychádzal z dôvodov uvedených účastníkmi predmetného konania, ktoré účastníci predmetného konania podložili v súlade s § 34 ods. 3 zákona č. 71/1967 Zb. o správnom konaní (správny poriadok) v znení neskorších predpisov vyššie uvedenými právne relevantnými podkladmi, pričom vzal do úvahy najmä nasledovné:

Vzhľadom na súčasnú situáciu v spoločnosti SA úrad konštatuje, že v predmetnom prípade existujú vážne dôvody na udelenie výnimky pre úkony uvedené v žiadosti pod č. 1 – 7.

Na úkony uvedené v bodoch č. 8 – 10 žiadosti úrad zvážil vážne dôvody uvedené v žiadosti a nepokladá vážnosť dôvodov predložených účastníkmi predmetného správneho konania za preukázanú nakoľko uvedené úkony priamo nesúvisia s tým, čo je potrebné na odstránenie závažného stavu, v ktorej sa spoločnosť nachádza, tak ako je účastníkmi konania uvedené v dôvodoch na udelenie výnimky, a ani nie je zrejmé, že situácie, na ktoré účastníci konania žiadajú výnimku zo zákazu podľa § 10 ods. 16 zákona vôbec nastane. 

Úrad pri rozhodovaní o výnimke podľa § 10 ods. 16 zákona vychádzal zo závažnosti dôvodov, ktoré uviedli účastníci koncentrácie, ako aj z možných účinkov pozastavenia koncentrácie na účastníkov koncentrácie alebo na tretie strany.

	Podľa § 33 zákona úrad listom číslo 176/PMÚ SR/2005 zo dňa 12. januára 2005 podal účastníkom správneho konania SLL a SA informáciu o záveroch prešetrovania vo veci udelenia výnimky zo zákazu podľa § 10 ods. 14 zákona, ku ktorým úrad na základe jemu dostupných informácií a podkladov dospel a vyzval ich, aby sa ústne alebo písomne vyjadrili pred vydaním rozhodnutia úradu k jeho podkladu a k spôsobu jeho zistenia, prípadne aby navrhli jeho doplnenie.
	Právny zástupca účastníkov správneho konania SLL a SA sa do zápisnice spísanej na úrade dňa 12. 1. 2005 vyjadril nasledovne:

	„Účastníci konania nesúhlasia s tvrdením úradu, že výnimku zo zákazu podľa § 10 ods. 14 zákona povoľuje iba na výkon práv identifikovaných v žiadosti účastníkov konania zo dňa 27. 12. 2004 a 11. 1. 2005 ad 1 až 7 a v plnom rozsahu sa pridŕžajú rozsahu práv uvedených v žiadosti o udelenie výnimky. Závažné dôvody na udelenie výnimky v rozsahu uvedenom v žiadosti sú popísané a doložené v jednotlivých podaniach účastníkov. V súčasnom konaní PMU SR vydáva výnimku v takom rozsahu, aby došlo k splateniu vkladu do spoločnosti SLA v rozsahu 114.590.000,- Sk, neumožňuje však spoločnosti SLL vykonávať akékoľvek akcionárske práva, ktorými by mohla spolupôsobiť na ochranu svojho vkladu a nakladanie s ním, pričom ide o povolenie takého istého práva a existujú tu objektívne závažnejšie dôvody. Spoločnosť SLL pre potreby výkonu ochrany svojho vkladu trvá na rozsahu výnimky tak ako bola uvedená v podaniach zo dňa 27. 12. 2004 a 11. 11. 2005. Rozsah práv, o povolenie ktorých účastníci žiadali, predstavujú základné penzum práv akcionára a spoločnosti, s ktorými je možné zabezpečiť ochranu majetku.“

	Po oboznámení sa s námietkami právneho zástupcu ohľadom úkonov uvedených v bodoch č. 8 – 10 žiadosti úrad opätovne zvážil uvedené vážne dôvody a zistil, že tieto úkony priamo nesúvisia s tým, čo je potrebné na odstránenie závažného stavu, v ktorej sa spoločnosť nachádza, tak ako je účastníkmi konania uvedené v dôvodoch na udelenie výnimky, a ani nie je zrejmé, že situácie, na ktoré účastníci konania žiadajú výnimku zo zákazu podľa § 10 ods. 16 zákona vôbec nastane.
	Účastníci konania nepodložili svoje tvrdenia žiadnymi novými dôkazmi.

	Na základe vyššie uvedených skutočností úrad rozhodol tak, ako je uvedené vo výroku tohto rozhodnutia.

P o u č e n i e :

	Podľa ustanovenia § 34 ods. 1 zákona v spojení s § 18 ods. 1 zákona proti tomuto rozhodnutiu možno podať rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava, v lehote do 15 dní odo dňa doručenia tohto rozhodnutia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

	Ing. Dušan Valo
	riaditeľ odboru koncentrácií

Rozhodnutie sa doručuje:

Mgr. Juraj Vaníček
advokát
Advokátska kancelária JUDr. Jaroslava Ružičku, CSc.
Kapitulská 15
811 01  Bratislava 1